
S K R A Ć E N I  Z A P I S N I K
od 25. rujna 2025. godine

sa 3. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/25-01/01, URBROJ: 2137-22-25-4, od 22. rujna 2025. godine.

PREDSJEDNIK: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Darko Bezjak, predsjednik Općinskog vijeća,
2.  Marina Bušić, potpredsjednica Općinskoga vijeća,
3.  Dario Ciganović, član Općinskog vijeća,
4.  Jelena Turčić, članica Općinskoga vijeća,
5.  Vladimir Kovač, član Opšćinskoga vijeća,
6.  Katarina Čorba, članica Općinskog vijeća,
7.  Marina Hrženjak, članica Općinskog vijeća,
8.  Iva Mađerek Krešić, članica Općinskog vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar,
3. Andreja Vranić, viši referent za računovodstvene poslove. 
	  
  ODSUTNI:

  1. Katarina Kozarić Šabarić, članica Općinskog vijeća – opravdano.

Sjednicu Općinskog vijeća Općine Novo Virje otvorio je predsjednik Općinskog vijeća Darko Bezjak u 19,30 sati, pozdravio sve prisutne te im zaželio uspješan rad.

PREDSJEDNIK: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.

PREDSJEDNIK: U materijalima ste primili prijedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

PREDSJEDNIK: Za današnju sjednicu predlažem sljedeći:




DNEVNI RED

1. Donošenje Polugodišnjeg izvještaja o izvršenju Proračuna Općine Novo Virje za 2025. godinu,
2. Donošenje Izmjena i dopuna proračuna Općine Novo Virje za 2025. godinu i projekcije za 2026. i 2027. godinu,
3. Donošenje Programa o izmjenama Programa građenja komunalne infrastrukture na području Općine Novo Virje za 2025. godinu,
4. Donošenje Plana o izmjeni Plana javnih potreba u socijalnoj skrbi na području Općine Novo Virje u 2025. godini,
5. Donošenje Programa o izmjeni Programa javnih potreba u predškolskom odgoju na području Općine Novo Virje u 2025. godini,
6. Donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje,
7. Donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Bregunica,
8. Donošenje Programa dodjele potpora male vrijednosti poljoprivrednicima na području Općine Novo Virje kao pomoć za ublažavanje posljedica prirodne nepogode suše za 2024. godinu,
9. Donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2025. godini,
10. Razmatranje dopisa i donošenje Zaključka vezano za dostavu prijedloga kandidata za suce porotnike Županijskog suda u Varaždinu,
11. Razno.

Dnevni red je usvojen sa 8 glasova ZA.

Točka 1.

PREDSJEDNIK: Prelazimo na prvu točku, a to je donošenje Polugodišnjeg izvještaja o izvršenju Proračuna Općine Novo Virje za 2025. godinu.
Predlagatelj Odluke je općinski načelnik i ima riječ.

OPĆINSKI NAČELNIK: Proračunski prihodi poslovanja naplaćeni su u svoti od 445.129,77 €. Realizacija prihoda u odnosu na isto izvještajno razdoblje prethodne godine je veća za 4,70%. 
Prihodi od poreza ostvareni su u iznosu 94.273,01 € ili 47,14 % od plana i čine ih:
- porez i prirez na dohodak u iznosu 83.404,06 €
- porezi na imovinu u iznosu 10.743,73 € (porez na promet nekretnina)
- porezi na robu i usluge u iznosu 125,22 € (potrošnja alkoholnih i bezalkoholnih pića).
Pomoći iz inozemstva i od subjekata unutar općeg proračuna ostvarene su u iznosu 213.880,93 € ili 20,95% od plana.
Rashodi su ostvareni u iznosu 688.503,44 €, što je 59,98% u odnosu na plan. Rashodi se odnose se na rashode poslovanja u iznosu 381.372,28 € ili 37,66% od plana, te rashode za nabavu nefinancijske imovine u iznosu 307.131,16 € ili 22,32 % od plana.
U prvih šest mjeseci imali smo veće rashode od prihoda radi asfaltiranja ulice Trepčanska.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

POLUGODIŠNJI IZVJEŠTAJ 
o izvršenju Proračuna Općine Novo Virje za 2025. godinu

Točka 2.

PREDSJEDNIK: Prelazimo na drugu točku, a to je donošenje Izmjena i dopuna proračuna Općine Novo Virje za 2025. godinu i projekcije za 2026. i 2027. godinu.

PREDSJEDNIK: Molim općinskog načelnika da dade obrazloženje.

OPĆINSKI NAČELNIK: Ukupni prihodi i primici po prijedlogu I. Izmjena i dopuna Proračuna za 2025. godinu su umanjeni  za 57.545,20 €, prihodi poslovanja sada iznose 1.471.097,80 €,  primici od financijske imovine i zaduživanja iznose 150,00 €, a prihodi od prodaje nefinancijske imovine iznose 20.000,00 €.
Prihodi od poreza su uvećani i sada iznose 303.000,00 €, razlog je više uplata od poreza na dohodak te od poreza na promet nekretnina. 
Pomoći su umanjene za 178.516,42 € i sada iznose 842.216,58 €. Općina Novo Virje nije prošla s prijavom projekta koje je provodila Agencija za plaćanje u poljoprivredi (EU projekt) iz tog razloga smo prijavili projekt asfaltiranje ceste Trepčanske ulice na Ministarstvo graditeljstva i odobreno je s njihove strane 46.400,00 €. 
Prihodi od imovine su uvećani za 17.971,22 € te sada ovi prihodi iznose 247.971,22 €. Povećanje prihoda od imovine se odnosi na prihod od rente nafte i plina.
Ukupni rashodi i izdaci upravnog odijela Općine i vrtića  po prijedlogu I. Izmjena i dopuna Proračuna za 2025. godinu su veći za 10.143,00 €. Rashodi poslovanja su uvećani za 60.719,00 € i  sada iznose 1.073.259,00 €, a rashodi za nabavu nefinancijske imovine su umanjeni za 50.576,00 € i iznose 1.325.677,00 €.
Što se tiče posebnog dijela proračuna Općina Novo Virje nije izvršavala isplate naknade  članovima na predsjedničkim izborima (čiji se drugi krug održavao u siječnju 2025. godine), pa na toj stavci imamo smanjenje za 2.000,00 eura.
Povećanje aktivnosti Lokalni izbori se odnosi na naknade članovima biračkih odbora, stalnog i proširenog sastava te administrativnog radnika, objave rezultata u medijima i troškova izborne promidžbe kandidatima za načelnika i za općinsko vijeće. Stavka je povećana za 6.500,00 eura.
Povećanje od 5.000,00 eura se odnosi na podmirenje manjka prihoda od poreza na dohodak - ustupljeni dio za vatrogasne postrojbe za 2025. godinu. 
Isro tako Općina Novo Virje će nabaviti štublje radi bolje odvodnje oborinskih voda.
Županijska uprava za ceste svake godine asfaltira dio županijske ceste na području naše općine tako je i ove godina asfaltirala dio  ceste ( u ulici Crnec i Pavljanci) te je tu došlo do povećanja stavke za 8.000,00 eura.

Isto tako povećani su troškovi rezervacije i smještaja pasa, hvatanje i skrb o uhvaćenim psima na području naše općine, karstracija pasa i mikročipiranje pasa. 
U prvoj polovici 2025. godine Općina Novo Virje je provela javnu nabavu za asfaltiranje  Trepčanske ulice te izvele radove. Općina Novo Virje nije prošla s prijavom projekta koje je provodila Agencija za plaćanje u poljoprivredi (EU projekt). Iz tog razloga smo prijavili projekt asfaltiranje ceste Trepčanske ulice na Ministarstvo graditeljstva i odobreno je s njihove strane 46.400,00 €. Stavka je smanjena za 90.600,00 eura.
Dječji vrtić Bregunica mora nabaviti perilicu posuđa koja je stara 13 godina i koja je potrgana. Stavka se povećava za 3.000,00 eura.
Općina Novo Virje se u drugoj polovici 2023. godini prijavila na natječaj za dogradnju i opremanje dječjeg vrtića, u proračun je stavljen iznos za projektnu dokumentaciju i dio radova. Ovo povećanje se odnosi na usklađenje cijena po novom troškovniku koji iznosi 273.677,00 € za dogradnju i opremanje dječjeg vrtića. Općina Novo Virje će dobiti  162.453,00 € a ostatak od 113.224,00 € će se financirati iz proračuna općine.  Stavka se povećava za 83.224,00 eura.
Općina je u proračunu za 2025. godinu planirala isplatu božićnice i uskrsnica za umirovljenike i socijalno ugrožene. Za uskrsnicu koja je isplaćena u travnju ove godine potrošena su gotovo sva sredstva iz toga razloga je potrebno povećanje da bi se mogle isplaćivati i božićnice za 2025. godinu. Povećanje je 9.000,00 eura.

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

IZMJENE I DOPUNE 
Proračuna Općine Novo Virje za 2025. godinu i projekcije za 2026. i 2027. godinu

Točka 3.

PREDSJEDNIK: Prelazimo na treću točku, a to je donošenje Programa o izmjenama Programa građenja komunalne infrastrukture na području Općine Novo Virje za 2025. godinu.

Općinski načelnik kratko obrazlaže izmjene Programa.

PREDSJEDNIK: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjenama Programa građenja komunalne infrastrukture na području Općine Novo Virje za 2025. godinu

Točka 4.

PREDSJEDNIK: Prelazimo na četvrtu točku, a to je donošenje Plana o izmjeni Plana javnih potreba u socijalnoj skrbi na području Općine Novo Virje u 2025. godini.

Općinski načelnik kratko obrazlaže izmjene Plana.

PREDSJEDNIK: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PLAN
o izmjeni Plana javnih potreba u socijalnoj skrbi na području Općine Novo Virje u 2025. godini

Točka 5.

PREDSJEDNIK: Prelazimo na petu točku, a to je donošenje Programa o izmjeni Programa javnih potreba u predškolskom odgoju na području Općine Novo Virje u 2025. godini.

Općinski načelnik kratko obrazlaže izmjene Programa.

PREDSJEDNIK: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa javnih potreba u predškolskom odgoju na području Općine Novo Virje u 2024. godini

Točka 6.

PREDSJEDNIK: Prelazimo na šestu točku, a to je donošenje Programa o izmjeni Programa javnih potreba u protupožarnoj i civilnoj zaštiti na području Općine Novo Virje u 2025. godini.

Općinski načelnik kratko obrazlaže izmjene Programa.

PREDSJEDNIK: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
o izmjeni Programa javnih potreba u protupožarnoj i civilnoj zaštiti na području Općine Novo Virje u 2025. godini

Točka 7.

PREDSJEDNIK: Prelazimo na sedmu točku, a to je donošenje Odluke o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Bregunica.
Molim općinskog načelnika da dade obrazloženje.

OPĆINSKI NAČELNIK: Vezano za novi Pravilnik o unutarnjem ustrojstvu i načinu rada Dječjeg vrtića Bregunica sve ste primili u materijalima. Radi se o tome da se mijenja sistematizacija, do sada smo imali sistematizirano radno mjeto ravnateljica odgojiteljica, a sada bi bilo radno mjesto ravnateljica. Radi se o usklađivanju sa zakonom. Ta tema je bila i na prošloj sjednici Općinskoga vijeća. Nakon što općina dade suglasnost Upravno vijeće treba donijeti takav pravilnik na svojoj sjednici. Nakon toga će uslijediti raspisivanje natječaja.

PREDSJEDNIK: Zahvaljujem, otvaram raspravu. 

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o davanju prethodne suglasnosti na Pravilnik o unutarnjem ustrojstvu i načinu rada Dječjeg vrtića Bregunica

Točka 8.

PREDSJEDNIK: Prelazimo na osmu točku, a to je donošenje Programa dodjele potpora male vrijednosti poljoprivrednicima na području Općine Novo Virje kao pomoć za ublažavanje posljedica prirodne nepogode suše za 2024. godinu.
Molim općinskog načelnika da dade obrazloženje.

OPĆINSKI NAČELNIK: Prošle godine sakupljali smo zahtjeve za sušu. Ove godina bila je objavljena Mjera 23 te su se neki prijavili i dobili sredstva kao nadoknadu za štetu koja im je nanesena. Neki se nisu prijavili na tu mjeru iz raznih razloga pa sukladno tome nisu dobili nikakva sredstva. Od strane Ministarstva poljoprivrede primili smo uputu da će dio poljoprivrednika koji se nisu prijavili na Mjeru 23, a koji će ispunjavati uvjete koje je postavilo Ministarstvo moći dobiti sredstava za sušu. Iz tog razloga potrebno je donijeti ovaj Program potpora. Popis poljoprivrednika ćemo dobiti od Ministarstva. 

DARIO CIGANOVIĆ: Općina će raspisati javni poziv?

OPĆINSKI NAČELNIK: Da.

Budući da se više nitko nije javio Općinsko vijeće Općine Novo Virje jednoglasno je sa 8 glasova ZA donijelo

PROGRAM
dodjele potpora male vrijednosti poljoprivrednicima na području Općine Novo Virje kao pomoć za ublažavanje posljedica prirodne nepogode suše za 2024. godinu





Točka 9.

PREDSJEDNIK: Prelazimo na devetu točku, a to je donošenje Odluke o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2025. godini.
Molim općinskog načelnika da dade obrazloženje.

OPĆINSKI NAČELNIK: Predlažem da se umirovljenicima s prebivalištem na području Općine Novo Virje čija mirovina ne prelazi svotu 500,00 eura i osobama u stanju socijalno materijalne potrebe strarijim od 65 godina s prebivalištem na području Općine Novo Virje bez ikakvih mirovinskih davanja isplati božićnica jednokratno u iznosu od 40,00 eura. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ODLUKU
o dodjeli božićnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2025. godini

Točka 10.

OPĆINSKI NAČELNIK: Od strane Koprivničko – križevačke županije primili smo dopis vezano za predlaganje kandidata za suce porotnike Županijskog suda u Varaždinu. U dopisu je naveden popis porotnika kojima izlazi mandat. Suce porotnike imenuje Županijska skupština na prijedlog Općinskoga vijeća.

Nakon kratke rasprave utvrđeno je da nema kandidata za suce porotnike Županijskog suda u Varaždinu, te da se o tome obavijesti Koprivničko – križevačka županija.
[bookmark: _GoBack]
Točka 11.

VLADIMIR KOVAČ: Imam upit vezano za rad dječjeg vrtića Bregunica. Imali smo promjene u vrtiću, odlazak ravnateljice, zanima me situacija sa brojem djece, zaposlenima te što se planira po pitanju novozaposlenih.

OPĆINSKI NAČELNIK: Ravnateljica je dala otkaz te otišla raditi na drugo radno mjesto. Bio je sastanak sa radnicima vrtića gdje je Lidija Lukanec izabrana za v.d. ravnateljicu dječjeg vrtića. Vrtić funkcionira kao i do sada. U međuvremenu smo imali i sjednice Upravnoga vijeća, raspisan je natječaj za odgojiteljicu. Na natječaj se nije prijavila niti jedna odgojiteljica. Bila su prijavljena dva nestručna kandidata, a izabrana je Petra Šincek kao zamjena, a najduže na pet mjeseci. Idući natječaj bude za ravnateljicu pa ćemo nekoga izabrati.

VLADIMIR KOVAČ: U vrtiću sada nedostaje jedan odgojitelj. Ako smo izabrali da je ravnatelj samo ravnatelj, on više nije odgojitelj, onda nam nedostaje jedna teta jer prema broju djece u vrtiću potreban je još jedan odgojitelj. Zanima me da li bude još jedan natječaj za odgojitelja.

OPĆINSKI NAČELNIK: Trenutno na to nemam odgovor, prvo treba riješiti natječaj za ravnatelja. Isto tako ići ćemo u nadogradnju dječjeg vrtića. Trenutno je u vrtiću 35 djece, do kraja pedagoške godine bude ih 39. Zbog povećanja troškova biti će potrebno povećati i cijenu vrtića za roditelje. Potrebno je izračunati i ekonomsku cijenu vrtića te povećati primanja radnika u dječjem vrtiću. Neki su rekli da ako se poveća cijena vrtića da će ispisati djecu iz vrtića. 

VLADIMIR KOVAČ: Smatram da se cijena vrtića za roditelje treba povećati, troškovi su se povećali, cijene svega idu gore, roditelji neće ispisivati djecu iz vrtića.

IVA MAĐEREK KREŠIĆ: Slažem se da se cijena vrtića poveća, veliki su troškovi, prehrana, režije.

OPĆINSKI NAČELNIK: Vidjeti ćemo, izračunati ćemo ekonomsku cijenu vrtića, vidjeti da li će netko odustati od vrtića ili ne, pa ako ne odustne onda ćemo nekoga zaposliti.

IVA MAĐEREK KREŠIĆ: Postoji i mogućnost zapošljavanja na 60 dana, problem je jaslička grupa.

PREDSJEDNIK: Slažem se da se poveća cijena vrtića.

Budući da se više nitko nije javio za riječ, predsjednik Općinskog vijeća Općine Novo Virje, Darko Bezjak završava sjednicu u 20,10 sati.

Dovršeno.
ZAPISNIČAR:
Miroslav Lukanec
PREDSJEDNIK:
Darko Bezjak















